
This number of &sferanfisfe greets you, alter long 
delay, from Chicago. <A detailed explanation of all the 
causes of the delay would be a recital too long for publica- 
tion. Chief among them is the rapid growth of the move- 
ment for Esperanto, which has piled an enormous load of 
gratuitous labor upon the workers—l have frequently re- 
ceived as high as four or five hundred letters a week, and 
sometimes that many ina single day. Second, the lack 
of Esperanto printing facilities. This last has now been 
overcome, and this paragraph is set in our own type, still 
warm from the foundry. Our Esperanto text book will, 
we expect, be ready about June 15th. Most of the plates 
have been made and are now receiving final corrections. 
The journal is reduced in size to facilitate “catching up” 
with the calendar, and will soon be enlarged. Several 
persons who have ordered text books have also asked 
that their names be published in the correspondence de- 
partment. Because we do not know which are Esperan- 
tists and which not, all are omitted until the Book is 
delivered. Do you feel like writing me a letter about your 
troubles? Think twice, and then use a postal card, with 
large characters. l'm working fourteen hours per day, 
as it is. —La Redaktoro. 

PROFESORO MUNSTERBURG PRI UNU TUTMONDA 
LINGVO. 
DE SRO WALTER B. STERRETT, WASHINGTON, PENN. 


En la novembra McClure’s aperis artikolo de Hugo Mun- 
sterberg (elparolata Mijnsterberh) profesoro de psikologio en 
Harvarda Universitato. La celo estas protesti kontraŭ la 
Simpligita Silabado de la angla. Komence, li citas la cirku- 
leron de la Silabada Konsilantaro: ““Ĉiuj, kies propra ling- 
vo estas la angla, kredas ke, se ĝi ne maljuste detenigos, ĝi 
iĝos la rega kaj internacia lingvo de la mondo. Je tiu ĉi 
sorto ĝi taŭgas pro sia uzo kiel la ilo de la plej larĝa komerco 
kaj la plej antaŭenpuŝa civilizacio, pro sia kosmopolita vor- 

taro kaj pro sia gramatika simpleco. * *, * Estas 
tamen disvasta kaj fortike subtenata opinio ke nia lingvo 
estas detenata en sia progreso al tiu fino per unu malhelpo 
kaj nur wnu—sia malsimpla kaj ncaranĝita silibado.” Car 
Slabada Keformo proponiĝas por ke oni gajnu internaci- 
econ por la angla, la skribinto atakis la pli grandan aferon— 
la eblecon de tutmonda lingvo. 


La temoj pretendataj estas: l nenia nacia lingvo povas 
internacie akceptiĝi; (b) Vol apuk kaj Esperanto estas sensu k- 
cesaĵoj; (c) tutmonda parolilo ne estus utilaĵo; (d) simpati- 
emo estas la sola internacia lingvo. Pri tiuj kvar temoj mi 
volas trakti, sed nur pri la unua kaj la lasta en fiu ĉi arti- 
kolo. 

La metodo de pensado de Profesoro Munsterberg kaj tiu 
de ĉiu esperantisto reciproke transkuras kiam li skribas la 
sekvantan paragrafon: “Kiam la Volapukuloj sonĝis sian 
sonĝeton, kaj nun kiam la esperantaj revistoj kondukadas 
siajn tiel nomatajn internaciajn kunvenojn, ili apogis ĉiam 
sur unu fundamenta kredo kiu, ili diris, posedas certecon de 
aksiomo: ke la politika kaj ekonomia stato de la mondo civ- 
ilizita malebligas ke la vivanta lingvo de unu lando fariĝu 
la internacia komunikilo de ĉiuj la aliaj. Kaj certege oni ne 
povas e ataki la esperantan propagandon kiel multe koncernas 
tiun ĉi principon membriligan.” 

Ĉe tiu loko de transkuro la Profesoro bone povus stari 
kiel nia standardtenisto. sperantistoj amegas la pacon. 
Ni opinias ke la greka diskuris tra la tutan mondon pro la 

venkoj de Aleksandro, kaj la disvastigo de la latina sin ŝul- 
das al la militisteco de Romo. Ni ne estas tiaj sonĝadantoj 
pri anglasaksona regnado kiaj kredas ke la glavo disvastigos 
la anglan al la finoj de la tero, Oni ree povas citi nian nu- 

nan kunligaton ĉe Harvardo: “Orienta Azio kredeble daŭros 
per la ĥina lingvo, paroladata hodiaŭ de kvarcent milionoj, 
kaj per la japana; Sudameriko daŭros per la hispana; la cent 
dudek milionoj de geco daŭros per la rusa; kaj eĉ la ger- 
mana, franca kaj la aliaj eble ankoraŭ kontraŭstaros mal- 
longtempe ĝis kiam ili estos ordigataj kun la lingvoj de la 
konusoformaj skriboj kiel mortintaj ekzempleroj.” 

Sed tie ĉi ni disiĝas, ni dekstren, Sro. Hugo maldekstren; 
ni kun niaj signalvortoj; kaj sur lia standardo la sekvanta: 
“Nenia internacia lingvo estas ebla escepte tiun de bonvol- 
eco”. Jen estu lia okazo sciigi al ni ion helpontan! Vidu ni 
kiel li ĝin faros—kiel Napoleono kuraĝiganta siajn parti- 
anojn per unu el tiuj malgrandaj ekscitaj "paroloj j aŭ kiel Don 
nr forrajdanta sur sia amuzaĵo dopelota per ventmu- 
elilo 

La profesoro estas psikologiisto. Li argumentas ke tio, 
kion oni nomadas malĝusta silabado, estas vere bona, ĉar ĝi 
li kontraŭstaras simplecon de la gramatiko: Ĉiu gramati kaĵo 
prezentas pli multajn stimulojn al la pensilo, Sammaniere 
devas esti antaŭenvenigata reege—kaj se du infanoj krias 
onl ‘paige diras almenaŭ dufoje, per la substantivo kaj per la 
verbo, ke estas ne nur unu infano.” Ĉu tiu ĉi dogmo ke 
“la pensilo bezonas helpojn kaj proponetojn kaj lumojn de- 
flankajn” ne batalas egale kontraŭ la simboloj de muziko, 
hemio kaj precipe matematiko? Sed la skribunto devas lasi 
tian argumenton al profesiaj psikologiistoj, dankema je la 
duobla certeco kiun li sentas, ke, se ĝi estas ne fortika, ili 
ĝin elrespondos; kaj, se fortikas, ĝi pezados kun ili solaj. 

Tamen, laŭe de tiu principo, Doktoro Munsterberg 
skribas: ““Piu ĉi vera internacia lingvo de bonvoleco devige 
disvastiĝos ju pli rapide des pli valora nia klopodo lerni la 
lingvon fremdan”: ; rce, “la lingvo de bonvoleco ne povas esti 
mal pli utila pro ia malsameco de dialektoj kaj elparolemoj. 

Jen do estas la unu konstrua diro en la artikolego de 
okdek mil kvincent vortoj: “Estas hodiaŭ necesa kaj ebla nur 
unu internacia lingvo; la lingvo de bonvoleco kaj paco kaj 
internacia amikeco akompanata de la serioza klopodo kom- 
preni la emojn de niaj naciaj proksimuloj kaj honori iliajn 
penadojn. Kiel malhela la ideo de la aŭtoro estas! Ni supo- 
zas ke la “lingvo” kiun li proponas konsistas el manpremoj 
kaj ridetoj kaj “banzajoj” “Unu esprimus ĝin angle, dua 
germane, alia ruse, france aŭ japane”. Gi farus malriĉan 
esprimon, “acidan vizaĝon,” laŭ mia metodo de pensado. 

La leginto malsuprenmetas la ĵurnalon malkontenta. 
Li petis panon, kaj la skribinto donis al li ŝtonon; li petis 
fiŝon kaj estis donata al li skorpio. Ĉu la vorto “skorpio” 
tro forta? Mi ĝin uzas post pripenso. Manko de internacia 
komuniko estis estinta unu el la plej fruktaj kaŭzoj de milito 
kaj suferado en la terurega historio de la homaro. “Sed es- 
tas la Sorto” diras Herr Munsterberg. Nenio povas fariĝi; 
nur bonsento unu al la alia.” 

Kiam la granda pionira misiisto, Adoniram Judson, el- 
sipiĝis en Burmujon, li renkontis tiulandulon en la arbaro, 
kaj signalis supren al ĉielo. 'Tiu ĉi foriris kaj rakontis ke li 
estis anĝelon vidinta. Tiu estis la lingvo de “bonvoleco” ! 

Antaŭ kelkaj monatoj egale talenta viro mezaĝa eniris 
aŭdantarejon en Ĝenevo, kie estis kunigataj personoj de ĉiu 
nacio, kun vizaĝoj brilaj kaj koroj plenegaj je la lingvo de 
bonvoleco. Kiam la aplaŭdego ekneniiĝis, vortoj(“ho, frazo, 
frazo, frazo, kiam vi ĉesos regni super la spiritoj de la ho- 
moj” h—vortoj ekfalis el la noblaj lipoj, klaraj, elokventaj, 

kaj familiaj kiel la „tonoj de infaneco. “Sinjorinoj kaj sin- 
joroj”—(ĝi estas nenies propra. parolilo, eĉ ne tiu de la parol- 
anto mem, sed la sonoj ŝajnis porti signifon tiel se ili tu- 
ŝadis kaŝatajn kordojn aŭ memorilojn antaŭnaskajn). 

“Mi venas al vi el lando, kie nun multaj milionoj da 
homoj malfacile batalas pro libereco, pro la plej elementa 
homa libereco, pro la rajtoj de homo. ‘Tie ne homo de unu 
lando pro politikaj patrolandaj interesoj atakas homojn de 
alia lando—tie la naturaj filoj de sama lando ĵetas sin kiel 
kruelaj bestoj kontraŭ la tiel same naturaj filoj de tiu sama 
lando nur ĉar ili apartenas al alia gento. ‘Terura estas la stato 
de aferoj nun en la multelingva Kaŭzako, terura estas la stato 
okcidenta Rusujo. Malbenita, milfoje malbenita estu la in- 
tergenta malamo!” 

Tiaj estis la unuaj sentencoj de la parolo de Doktoro 
Zamenhof ĉe la malferma kunsido de la Dua Internacia Es- 
perantista Kongreso. 'Tiu estis la lingvo Esperanto. 


a see.— 


LA SKIO. 


De longe ne ekzistis vintro tiel favora por glatiri, kiel 
la nuna, kiu baldaŭ finos. La sportanoj skiaj nordaj havis 
bonan okazon por provi la alklimataĵon de ilia sporto en la 
regionoj orientaj de Francujo. Oni provis fari “Chamonix” 
la “Davos” (ĉefa urbo de la glatanoj en Svisujo) francan, kaj 
sindikato iniciatora organizis karavanon, kiu trairis “Lau- 
taret” per glitveturilo, kaj povis alkonduki aron da sportanoj 
kaj ĵurnalistoj gravaj al “Briancon,” kie okazis sur la neĝo 
konkursoj skiaj, kies la partoprenantoj estis mur “ĉasistoj 
alpaj, ĉu francaj, ĉu italaj. Generalo Gallieni, dum li plen- 
umis funkciojn de inspektoro, venis por ĉeesti ĉe la “meeting” 
kaj ankaŭ venis multaj generaloj francaj kaj italaj. Famaj 
skiistoj norvegaj estis kunvokitaj, kaj faris la plej rimar- 
kindajn ekvilibristaĵojn, sed la ĉeestantoj prefere atentis 
al militaj skiistoj. 

La skio faras al garnizonoj alpaj la plej grandan servon, 
ebligante fari pli rapide, kaj pli ofte, la renoviĝon de la pro- 
vizaĵoj, en la malgrandaj postenoj starantaj sur la montoj 
en multe da lokoj iom altaj. Kuradoj tre rapidaj estas 
plenumitaj de niaj alpaj ĉasistoj. 

, sur la neĝo, saltojn nepre 








Per la skio, oni efektivigas 






neordinaraj. Ofte oni is ikisha transirantan, saltante, 
dudek-kvin metrojn, kaj la norvego, Nils Gestrand, dum la 
lastaj provoj, transiris „antaŭensaltante je alteco sufiĉe 
granda, kvardek-kvar metrojn. 

Sed tamen, ia ekzercado kutima estas necesa, por ke 
oni fariĝu bona skiisto. En la komenco, la malfacilaĵoj 
kaj penadoj estas multaj. Ne estas facile bone direktu 
la skion, kiu konsistas el maldikaj tabuletoj, kies la longo 
superas unu metron. Precipe, kiam oni falas, oni estas dev- 
igita solvi la problemon malfacilan por sin relevigi, ĉar la 
piedoj estas ĝenataj de tiuj aparatoj obstrukciantaj. Ten- 
ante per la manon la glacipikilon, metante la du piedojn 
paralelaj, unu iom antaŭ la alia, oni devas kliniĝi antaŭen 
por la foriro. 'Tiam la malfacilaĵoj komencas. Tiuj skioj 
diablaj havas la bedaŭrindan imstigon por sin almeti laŭ- 
larĝe. 'Tamen, uzinte iom da pacienco, oni vidas la finon de 
la lernado. Tiam, en tiuj landoj, kie la neĝo kovras la 
teron dum multaj monatoj, oni havas por la translokado ri- 
medon pli rapidan ol piediradon. 


(Artikolo elprenita el “Journal Le Chapeur Francais.” 
Tradukis Alfred Poitard, de Pierre, Francujo.) 

LA GAZETARO ESPERANTISTA 


“The British Esperantist.—La januara eldono prezentas 
gravan plibonigon—pli fortan kovrilon jam longe bezonita. 
Kiam ĵurnalo ne forte bindita transiras la maron, ĝi ofte 
atingas la celon iomete malbonkondiĉa (france, “hors du 
combat”). Ĝi ankaŭ ellasis la aldonon, kaj en la estonteco 
ĉiu abonanto ricevos la tutan eldonaĵon de 24 paĝoj. 

Antaŭen Esperantistoj!—La perua eldono prezentas dek- 
ses paĝojn, havantajn kolonojn paralelajn esperantajn kaj 
hispanajn. Nun ĝi estas en la kvara jaro de ĝia vivo. 

Ruslanda Esperantisto.—lomete malfruiĝante, tiu ĉi 
bona gazeto estas facile pardonebla, havante bonan tradukon 
el Leonid Andrejev, “La Kristanoj”. El la pola ĝin tradu- 
kas N. Novicki. Gravan sciigon enhavas ankaŭ la nomita 
ĵurnalo pri la esperantista movado tra la tuta mondo. Tre 
bedaŭrindan informon ĝi donas pri la memmortigoj de du 
junaj rusaj esperantistoj, kaŭzitaj de aferoj politikaj. 

La Pola Esperantisto—En la urbo Lvovo, provinco de 

salicio, Aŭstrujo, eldoniĝas organo de la polaj esperantistoj. 
Ĝi enhavas sesdek paĝojn, kun pola kaj esperanta lingvoj 
flanke ĉe flanke. Bonan artikolon enhavas la decembra el- 
dono, de Sro. Witold Skalski, pri “La Patriotismo kaj la 
Artefarita Internacia Lingvo.” 

La Revuo——En tiu ĉi tre grava revuo aperas, januare, 
la fino de la komedio tradukita de Doktoro Zamenhof el la 
rusa de N. V. Gogol. Estas ankaŭ artikolo de Kabanov, 

Vincente Inglada, R. Deshays, Leono Zamenhol, R. von 
Melckebeke. En la kronika fako aperas tre grava rakonto 
de Paul Berthelot pri lia vojaĝo al Suda Ameriko kaj liaj 
klopodoj tieaj por Esperanto, 

Germana Esperantisto-—En la januara eldono de tiu ĉi 
revuo aperas kuraĝiga informo pri la progreso farata en 
Germanujo. Sro. J. Borel, la ĉefredaktoro, donas postri- 
gardon de la tutmonda esperantista movado dum la jaro 
1906a, al kiu, se ne mankus lokon, ni donus represigon. 

La Belga Sonorilo.—Tre vere sonoras la Januara nume- 
ro. Iomete malpligrandigita (12 paĝoj) ĝi enhavas plej 
gravajn sciigojn por la mondo esperantista. La delegacio por 
alpreno de internacia lingvo helpanta estas alvokita por kun- 
venu en Vieno dum la estonta somero por elekti fine tion 
kion ĝi faros. Sendube la elekto de la dirita delegacio estos 
la lingvo Esperanto. 

La Suno Hispana —En la decembra numero aperas la 
parolado de Zamenhof ĉe Ĝenevo, esperante kaj hispane re- 
daktata. La ĵurnalo pritraktas grandan progreson de la lin- 
gvo en Hispanujo. 

Espera Pacifisto—HLa septembra-oktobra eldono enhav- 
as sesdek-ok paĝojn tre interesajn pri la internacia pacifisma 
movado. 

T'ra la Mondo. —Tiu ĉi bele ilustrata kaj bone redaktata 
gazeto enhavas, en la decembra numero, dekses paĝojn da 
esperantaĵo de tre diversaj nacioj. Pri ĝia graveco por la 
afero de Esperanto oni ne bezonas multon diri—kiel estas 
la angla diro, “ĝi parolas por si mem.” 

La Pioniro—Tiu ĉi gazeto, imitinde presata, sciigas pri 
la plaĉa progreso kiun faras la lingvo nun en Hindujo (kvan- 
kam ĝi insiste diras ke la pli bona vorto estas “Indio”). 

Foto-Revuo Internacia.—Ne estante fotograf-amanto, 
oni ne povas digesti la enhavon de tiu ĉi gazeto. Laŭdinde | 
ĝi entreprenas la eldonon de vortaro por la fotografarto. 

Unua Paŝo—Kredeble en Bulgarujo la fandistoj de la 
presliteroj jam ne fabrikas la literojn supersignitajn por 
Esperanto. Tiu ĉi bona revueto, ĉiam interesa, ne senkuraĝ- 
iĝis pro tio, sed eliras tre regule per mimeografo. Ĝi estas 
mirinda eldonaĵo. 

“Esperanto.” —Tiel nomas sin la organo oficiala de la 
ĉe Budapesto. 








Hungara Societo Por Esperanto, kiu eldoniĝas ĉe 
Ĝi eliras nur kvaronjare, sed la kajero ricevita montras tre 
gravan progreson ĉe la hungaroj. Ĝi enhavas kelkajn origi- 
nalajn verkojn de hungaraj esperantistoj. 

The American Esperanto Journal.—La unua numero de 
tiu ĉi nova, kvankam de longe promesita ĵurnalo, aperas dat- 

umita januaron, 1907an. Estante organo oficiala de The 
American Esperanto Association, ne estas necese ke oni diru 
ke ĝi estas bona afero por Esperanto. Ĝi havas kiel redak- 
toro ĉefa, Sro. John Fogg Twombley, de Bostono; redaktoro 
de novaĵo, Sro. Edward K. Harvey, sama adreso; kaj la el- 
donisto kaj administranto estas Sro. Stephen W. ‘Travis, Jr., 
de Brooklyn. La enhavo de la januara numero, krom la ku- 
timaj salutoj kaj esprimoj de espero, estas: Historieto de 
Esperanto; leteroj de Doktoro Zamenhof kaj Sro. de Beau- 
front; tre entuziasma letero de Profesoro Huntington pri la 
Ĝeneva Kongreso; simila letero de Prof. Grillon; letero de la 
Germana Esperantisto; kroniko pri la progresado de Esper- 
anto en Ameriko; daŭrigota traduko el la verko de Edward 
Everett Hale, “The Man Without a Country” (La Viro Sen- 
patruja). Al la American Esperanto Journal ni deziras lon- 
gan, feliĉan kaj utilan vivon; kaj al la redaktoroj, adminis- 
tranto, subapogantoj kaj abonantoj, tute la saman, aldonante 
feliĉegajn edziĝojn kaj multe da infanoj. Ilia nombro ĉiam 
kreskegu! 


——— 


LA TRIA KONGRESO. 


La Trio por La Tria (tiel nomas sin la komitato ĉefa por 
la tria internacia kongreso de Esperanto, ĉe Cambridge, An- 
glujo) deziras danki ĉiujn samideanojn kiuj jam sendis poŝt- 
kartojn por sciigi sian intencon ĉeesti, laŭ la peto presita en 
decembra “British Esperantist.” La nombro da poŝtkartoj 
ricevitaj estas tre kuraĝiga. 

La plej grava okazintaĵo de la lasta monato rilatas al la 
“Union Society.” Tiu ĉi estas klubo de la universitataj stu- 
dentoj, kaj havas tre gravan influon. Ĉe la kunveno de no- 
vembro estis unuanime decidite rajtigi Esperantistojn kiel 
konoraj membroj dum la kongresa semajno. 

Plie, la Debating Hall (paroladejo)estas proponita al la 
crganiza komisio por diversaj gravaj kunvenoj. Kiam oni 
memoras ke la lasta fojo kiam la ĉambrego (kiu estas la par- 
lamentejo de la universitato) estis pruntedonita, estis en 
1885, oni plene komprenos la gravecon de la honoro propo- 
nita al ni. 

La urbestrino afable konsentis prezidi la akceptan komi- 
taton por sinjorinoj, kaj La Trio fervore esperas ke granda 
nombro da kongresaninoj ĉeestos por vidigi la gravan rolon 
luditan de niaj tutmondaj samideaninoj. 

La Trio kredeble havos pluajn. kuraĝigajn sciigojn per 
anonci post mallonga tempo, kaj ĝi dume esperas ke ĉiuj 
helpantoj bonvolos konigi kongresajn avizojn al siaj amikoj, 
kaj instigos ankaŭ ilin ĉeesti-—HEl “The British Esperantist. ; 

AŬTOGRAFA LETERO DE ZAMENHOF. 


La firmo “Stephens' Inks,” Londono, disdonas al ĉiuj 
petantoj ekzemplerojn bone litografitajn de la sekvanla lctero 
dc Dro. Zamenhof, pri kiu ni konsilas al ĉiu esperantisto nc 
sole ke li petu la leteron de Inkoj de Stephens, sed ke li ĝin 
atente legu kaj sendu la informon deziratan al Dro. Zamen- 
hof: 

(Cirkulera Letero). 


La glore konata firmo “Stephens” Inks” afable proponis 
al mi, ke ĝi dissendos al ĉiuj esperantistoj ian leteron, kiun 
mi deziras ndresi al ili. Farante uzon de la dirita propono, 
mi petas nun, ke ĉiu esperantisto volu sendi al mi, sur aparta 
papereto, sen ia alia alskribo, kaj klare legeble, la sekvantan 
letereton, kiu helpos al la aranĝo de tute ĝusta adresaro de 
esperantistoj. Kun saluto al ĉiuj esperantistoj, 

L. ZAMEN HOF, 








Al Sro. L. Zamenhof, Str. Dzika No. 9, Varsovio: 

Responde al via cirkulera letero, dissendita per la firmo 
Stephens' Inks, mi sciigas vin ke mi akceptas leterojn en Es- 
peranto, kaj mia hejma adreso estas la sekvanta: 

Regno: | 

Lando: 

Provinco: 

Urbo: 

Strato: 

Dono: 

Persona nomo: 

Familia nomo: 

Profesio aŭ specialeco: 

Aĝo: 

Subskribo: 


Ĉiuj Esperantistoj estas insiste petataj diskoigi kiel eble 
plej vaste tiu ĉi leteron. Ni plezure sendos al ĉiu petanto 
ekzempleron de ĝi-—“Inkoj de Stephens,” Londono. 

